
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 51
                                                                26 martie 2026
privind reglementarea situației juridice a unui imobil 

     
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 8.655/27.02.2026 şi la Consiliul Local Sighișoara cu nr. 12.147/20.03.2026, de referatul de aprobare, înregistrat cu nr. 8.657/27.02.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Nota internă nr. 3.926/30.01.2026 a Compartimentului Cadastru și Administrare Terenuri Agricole și Forestiere înaintată Compartimentului Administrarea Domeniului Public și Privat în vederea efectuării demersurilor necesare înscrierii dreptului de proprietate în favoarea Municipiului Sighișoara, cu referire la înscrierea de carte funciară pentru C.F. Sighișoara nr. 51767;

Având în vedere că imobilul este cuprins la poziția nr. 244 în inventarul bunurilor aparținând domeniului public al Municipiului Sighișoara, inventar aprobat prin Hotărârea Guvernului nr. 964/2002 privind atestarea domeniului public al județului Mureș, precum și al municipiilor, orașelor și comunelor din județul Mureș, publicată în Monitorul Oficial al României, nr. 686 bis - Partea I, din anul 2002, act normativ care constituie temei juridic pentru evidențierea bunurilor în patrimoniul unității administrativ - teritoriale; 

Având în vedere că înscrierea imobilului în evidențele de carte funciară în favoarea Statului Român (în baza Ordonanței Ministrului de Justiție Dir. G. Cluj nr. 35262/1922) nu este corelată cu evidențele patrimoniale actuale rezultate din actul normativ de atestare a domeniului public al Municipiului Sighișoara (poziția nr. 244 în inventarul bunurilor aparținând domeniului public al Municipiului Sighișoara, aprobat prin Hotărârea Guvernului nr. 964/2002 privind atestarea domeniului public al județului Mureș, precum și al municipiilor, orașelor și comunelor din județul Mureș, publicată în Monitorul Oficial al României, nr. 686 bis - Partea I din anul 2002) și că se impune realizarea concordanței între evidențele juridice, patrimoniale, fiscale și cadastrale pentru acest imobil;

Luând în considerare că, ulterior adoptării Hotărârii Guvernului nr. 964/2002, nu au fost identificate acte juridice prin care bunul să fi fost transmis în patrimoniul statului ori dat în administrarea unei instituții publice centrale, rezultând astfel necesitatea corelării situației tabulare cu situația juridică și patrimonială reală a imobilului;

Ținând cont de obligația autorităților administrației publice locale de a administra bunurile aparținând patrimoniului unității administrativ - teritoriale în condiții de legalitate, eficiență economică și bună administrare, precum și de necesitatea actualizării evidențelor patrimoniale și cadastrale;

Având în vedere că imobilul este identificat în Cartea Funciară nr. 51767 Sighișoara, provenită din conversia Cărții Funciare vechi nr. 4618, cu evidență tabulară existentă încă din anul 1922, imobil situat în intravilanul municipiului Sighișoara și înscris în Partea I – Descrierea imobilului, compus din teren intravilan în suprafață totală de 737 mp., identificat prin numerele topografice 585 și 586, din care suprafața de 399 mp. reprezintă curți - construcții aferente nr. top. 585, iar suprafața de 338 mp. reprezintă grădină aferentă nr. top. 586, precum și construcția identificată cu nr. top 585-C1, edificată pe terenul aferent nr. top. 585, imobilul fiind înscris în prezent în evidențele de carte funciară cu mențiunea dreptului de proprietate în favoarea Statului Român, situație juridică ce nu este corelată cu evidențele patrimoniale rezultate din actul normativ de atestare a apartenenței bunului la patrimoniul unității administrativ - teritoriale;

Având în vedere că imobilul este evidențiat în Anexa nr. 4 – Inventarul bunurilor care aparțin domeniului public al Municipiului Sighișoara, aprobat prin Hotărârea Guvernului nr. 964/2002 privind atestarea domeniului public al județului Mureș, precum și al municipiilor, orașelor și comunelor din județul Mureș, la poz. nr. 244, cod de clasificare 1.6.2., „Școala generală nr. 5 – corp C”, anul dobândirii sau dării în folosință 1924, cu valoarea de inventar de 471.060 lei;

Având în vedere și faptul că imobilul nu mai este utilizat în prezent pentru desfășurarea unei activități de interes public, respectiv că nu mai este afectat unui serviciu public și nu mai face parte din circuitul funcțional al bunurilor destinate satisfacerii unui interes public local, astfel că nu se justifică uzul sau interesul public local al acestuia;

Luând în considerare necesitatea corelării situației juridice tabulare cu situația juridică și patrimonială reală a imobilului, precum și asigurarea posibilității administrării eficiente a bunului aparținând unității administrativ - teritoriale;

Având în vedere că actele normative de atestare a domeniului public nu consacră caracterul perpetuu al apartenenței bunului la domeniul public, menținerea acestuia în domeniul public fiind condiționată de existența afectării la uz sau interes public;

Luând în considerare că prezentul demers vizează exclusiv clarificarea regimului juridic al imobilului și punerea în concordanță a evidențelor juridice, patrimoniale și cadastrale actuale, fără a se stabili dreptul de proprietate originar asupra acestuia și fără a aduce atingere eventualelor cereri formulate în temeiul legislației speciale privind restituirea proprietăților;

În conformitate cu prevederile art. 555 și urm., respectiv art. 858 - 865 din Legea nr. 287/2009 privind Codul civil, republicată, cu modificările și completările ulterioare;

În conformitate cu prevederile art. 287 și art. 361 alin. (2) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 8.659/27.02.2026, prin care se propune reglementarea situației juridice a unui imobil;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (14), art. 139 alin. (1) și alin. (3) lit. „g” și art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                          H O T Ă R Ă Ș T E:

Art. 1. Se constată corespondența dintre înscrierile din Inventarul bunurilor aparținând domeniului public al Municipiului Sighișoara, aprobat prin Hotărârea Guvernului nr. 964/2002 privind atestarea domeniului public al județului Mureș, precum și al municipiilor, orașelor și comunelor din județul Mureș, publicată în Monitorul Oficial al României, nr. 686 bis - Partea I, din anul 2002, cu referire la bunul de la poziția nr. 244 din acesta, cu cod de clasificare 1.6.2., „Școala generală nr. 5 – corp C”, anul dobândirii sau dării în folosință 1924 și valoarea de inventar de 471.060 lei și înscrierile din Cartea Funciară nr. 51767 Sighișoara, provenită din conversia Cărții Funciare vechi nr. 4618, cu evidență tabulară existentă încă din anul 1922, cu referire la imobilul situat în intravilanul municipiului Sighișoara și înscris în Partea I – Descrierea imobilului, compus din teren intravilan în suprafață totală de 737 mp., identificat prin numerele topografice 585 și 586, din care suprafața de 399 mp. reprezintă curți - construcții aferente nr. top. 585, iar suprafața de 338 mp. reprezintă grădină aferentă nr. top. 586, precum și construcția identificată cu nr. top 585-C1, edificată pe terenul aferent nr. top. 585.

Art. 2. Date fiind prevederile articolului precedent, se constată necesitatea actualizării situației Cărții Funciare nr. 51767 Sighișoara (nr. CF. vechi 4618), pentru terenul intravilan având nr. topografic 585, 586, respectiv construcția casă având nr. top. 585-C1, cu indicarea Municipiului Sighișoara ca proprietar. 

Art. 3. Se constată încetarea uzului sau interesului public al imobilului situat în municipiul Sighișoara, str. Mihai Eminescu nr. 38, județul Mureș, identificat în Cartea Funciară nr. 51767 Sighișoara, provenită din conversia Cărții Funciare vechi nr. 4618, compus din teren intravilan în suprafață totală de 737 mp., identificat prin numerele topografice 585 și 586, precum și construcția identificată cu nr. topo 585-C1, motivat de faptul că imobilul nu mai este utilizat în prezent pentru desfășurarea unei activități de interes public, respectiv că nu mai este afectat unui serviciu public și nu mai face parte din circuitul funcțional al bunurilor destinate satisfacerii unui interes public local, astfel că nu se justifică uzul sau interesul public local al acestuia.

Art. 4. Se aprobă trecerea din domeniul public al Municipiului Sighișoara în domeniul privat al acestui a imobilului situat în municipiul Sighișoara, str. Mihai Eminescu nr. 38, județul Mureș, înscris în Cartea Funciară nr. 51767 Sighișoara, provenită din conversia Cărții Funciare vechi nr. 4618, compus din teren intravilan în suprafață totală de 737 mp., identificat prin numerele topografice 585 și 586, precum și construcția identificată cu nr. topo 585-C1, în condițiile art. 361 alin. (2) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.

            Art. 5. Se aprobă efectuarea demersurilor necesare în vederea actualizării evidențelor de carte funciară pentru imobilul situat în municipiul Sighișoara, str. Mihai Eminescu nr. 38, județul Mureș, înscris în Cartea Funciară nr. 51767 Sighișoara, compus din teren intravilan în suprafață de 737 mp., identificat prin numerele topografice 585 și 586, precum și construcția identificată cu nr. topo 585-C1, în sensul radierii dreptului de proprietate al Statului Român și înscrierii dreptului de proprietate privată în favoarea Municipiului Sighișoara.

Art. 6. Date fiind prevederile articolelor precedente, inventarul bunurilor aparținând domeniului public și privat al municipiului Sighișoara se va actualiza în mod corespunzător.
Art. 7. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef, Compartimentul Cadastru și Administrarea Terenurilor Agricole și Forestiere – Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică și Compartimentul Impozite și Taxe – Serviciul Impozite, Taxe și Executare Creanțe – Direcția Economică din cadrul Municipiului Sighișoara.

Art. 8. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

     Fintoc Lucian - Aurel       
                                                                                                   Contrasemnează pentru legalitate
                                SECRETARUL GENERAL al municipiului,

                                                           Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Compartimentul Cadastru și Administrarea Terenurilor Agricole și Forestiere – Direcția Arhitect Șef;

  1 ex. Compartimentul Administrarea Domeniului Public și Privat – Direcția Arhitect Șef;
  1 ex. Compartimentul Buget, Contabilitate, Salarizare – Direcţia Economică;

  1 ex. Compartimentul Impozite și Taxe – Serviciul Impozite, Taxe și Executare Creanțe – Direcția Economică.
12 ex.  

B.A.

